stanford-oval/wikipedia huggingface dataset:
ניל הנדל
פסיקותיו > ביטחון ומלחמה בטרור

הנדל נמנה עם השופטים הביטחוניים שפסקו לכיוון של עמדה ביטחונית במקרים בהם נדון המתח בין שיקולי ביטחון לזכויות אדם. הוא היה בעמדת הרוב שאין לפסול את חוק האזרחות והכניסה לישראל וכן תמך בחוקיות הריסת בתי מחבלים. בדיון לגבי שלילת האפשרות ללימודים אקדמיים מאסירים ביטחוניים תמך הנדל בעמדה המאפשרת שלילה של לימודים אקדמיים מאסירים ביטחוניים, הגם שלאסירים פליליים ניתנת זכות ללימודים אקדמיים. הנדל היה בין שופטי המיעוט שסברו ששר הפנים רשאי לשלול את תושבותם בישראל של תושבי מזרח ירושלים שנבחרו לפרלמנט הפלסטיני ומזוהים עם החמאס.
בדצמבר 2017 פסק בדעת מיעוט, שבדיון נוסף הייתה לעמדת הרוב, כי למדינה יש סמכות להחזיק בגופות מחבלים לצורכי משא ומתן על שחרור גופות חיילי צה"ל, בהתאם לתקנות ההגנה המסמיכות את המפקד הצבאי להורות על מקום ואופן קבורתו של כל אדם וכן להורות מי יקבור אותו, משיקולים ביטחוניים. לדעת הנדל החזקת הגופות כאמצעי לשחרור אזרחים וגופות חיילי צה"ל המוחזקים בידי חמאס נחשבת לשיקול ביטחוני ועולה בקנה אחד עם הוראת התקנה. בחוות דעתו הרחיב על חשיבות פדיון השבויים, כולל גופות החיילים. בנובמבר 2019 אישר בעמדת הרוב את האיסור על פלסטינים השוהים בישראל מכח איחוד משפחות עם אישורי מת"ק לטוס דרך נמל התעופה בן-גוריון, למעט במקרים הומניטריים חריגים.
לעומת זאת, בעמדת המיעוט, סבר הנדל שיש לאפשר את המשך בירור תביעתו של מוסטפא דיראני נגד מדינת ישראל, לא למען דיראני אלא כדי לבער חריגות בפעילות של מדינת ישראל.
פסיקותיו > סגנון

לעיתים, הרחיב הנדל בפסיקותיו על עמדת המשפט העברי. ככלל, הנדל נחשב לשופט בעל גישה מרכזית, שלא נטתה לשמרנות או לליברליות באופן מובהק.
לורד פרקווד

| --- | --- |

 שם סרט:  שרק
 הופעה ראשונה:  שרק (2001)
 הופעה אחרונה:  שרק 4-D‏ (2003)
 יוצרים:  ויליאם סטייג
 גילום הדמות:  ג'ון לית'גו, אנדרה סוגליאוז'ו 
 דיבוב:  ג'ון לית'גו
 דיבוב בשפה העברית:  יהויכין פרידלנדר
 מידע
 כינויים:  לורד
 גזע:  אדם
 מין:  זכר
 מקצוע:  מונרך
 אזרחות:  דולוק
 מקום מגורים:  דולוק 
 תאריך פטירה:  במהלך הסרט "שרק".
 סיבת המוות:  נהרג על ידי הדרקונית.
 דמויות קשורות
 חברים:  ת'לוניוס פיונה (ארוסה ליום אחד)
 אויבים:  שרק, פיונה, חמור והדרקונית.
 
לורד פרקווד (באנגלית: Lord Farquaad) הוא הנבל הראשי בסרט "שרק" של אולפני דרימוורקס משנת 2001, ובמחזמר המבוסס על הסרט.
סיפור הדמות > שרק

לורד פרקווד הוא הנבל הראשון הנפגש עם שרק, שולט בשטחה של ממלכת דולוק, הלורד גירש את כל היצורים אל הביצה בה מתגורר שרק, בטענה כי הם מחריבים את עולמו המושלם, במטרה להשיב את חייו למסלולם הרגיל והשלו מחליט שרק לצאת אל בירת דולוק ולהפגש עם לורד פרקווד כדי שיסלק את היצורים שהגיעו לביתו, החמור הדריך את שרק אל עבר טירת הלורד, שם עמדה להתקיים תחרות בין אבירי הממלכה השונים. המנצח בתחרות יזכה לבצע משימה המעסיקה את הלורד פרקווד בימים אלו, מציאת הנסיכה פיונה. הלורד, רודן חסר-לב, אכזר ונמוך למדי, חפץ בכל לבו להפוך למלכה של דולוק. על פי ההוראות שקיבל מראי הקסמים של שלגייה, על מנת להפוך אותו למלך עליו להינשא לנסיכה. כפרודיה על תוכניות שידוכים טלוויזיוניות, מציג בפניו הראי את האפשרות לבחור בין סינדרלה, שלגייה והנסיכה פיונה, והלורד פרקוואד בוחר לבסוף באופציה השלישית, בהגיעו אל טירתו של הלורד, מתפרץ שרק במהירות לאולם החתונה בדיוק לפני שפיונה הספיקה לנשק את לורד פרקווד (במטרה להישאר יפהפייה) ואמר לה כי לורד פרקוודחפץ להתחתן איתה לא בשל אהבתו אליה אלא רק בשל רצונו למלוך. פיונה הפגועה נוזפת בו "מה אתה כבר מבין באהבה", אולם בסתר לבה היא מבינה משתיקתו כי הוא באמת אוהב אותה. פיונה מחליטה לחשוף בפניו ובפני הקהל כולו את סודה. לורד פרקווד נגעל ממראה אשתו, ומצווה להלשליך את זוג העוגים לכלא. בשומעו את שריקת העזרה של שרק, דונקי פרץ אל תוך האולם בעזרת הדרקונית אשר אכלה את הלורד ופלטה רק את כתרו.
סיפור הדמות > שרק 4-D‏

בסרטון שרק 4-D, הדרקונית הוציאה אותו מבטנה וקברה אותו בבית קברות והוא מוצג כרוח רפאים. למרות זאת, הוא רצה שפיונה תתחתן איתו. כדי לעשות את זה, היא צריכה למות ולהפוך לרוח, ולורד פרקווד יהיה המלך של עולם המתים. בסופו של דבר הדרקונית פוצצה את רוחו באמצעות אש.
דיבוב

ג'ון לית'גאו - באנגלית
יהויכין פרידלנדר - בעברית
מוזיקה il

| --- | --- |
סמל הערוץ
סמל הערוץ
 פרטי הערוץ
 מדינה:  ישראל ישראל
 קטגוריה:  מוזיקה ישראלית
 סוג:  ערוץ טלוויזיה
 תאריך השקה:  3 באוגוסט 2020
 בעלות:  אקו"ם וטלעד
 שפה:  עברית
 משרד ראשי:  רמת השרון
 פורמט תמונה:  HDTV
 זמינות
 חבילה:  HOT • ‏yes • סלקום tv • פרטנר tv • ‏STINGTV • FreeTV
 HOT:  ערוץ 198
 yes:  ערוץ 200
 סלקום TV:  אפיק 32
 פרטנר tv:  ערוץ 65
מוזיקה il הוא ערוץ טלוויזיה ישראלי בעל תוכן של מוזיקה ישראלית בלבד. הערוץ נגיש כחלק מחבילת הבסיס למנויי הטלוויזיה הרב-ערוצית בכלל הפלטפורמות.
רקע

במהלך שנת 2020, כתוצאה מהתפרצות נגיף הקורונה בישראל, חלק מאומני ישראל ומוזיקאים בפרט נקלעו למשבר כלכלי. למעשה, כבר מתחילת חודש מרץ החלו הגבלות משמעותיות על התקהלויות וכתוצאה מכך בוטלו הופעות רבות כך שחודשים ארוכים מוזיקאים ואנשי במה אחרים נותרו ללא פרנסה. הדרך היחידה להכנסה בסיסית של מוזיקאים ממקצועם הוא באמצעות תמלוגים על השמעת יצירותיהם, אולם הופעת אמנים מבצעים (ובהם: שחקנים, זמרים, בדרנים, מדבבים ורקדנים) בערוץ אינה מגדילה את נתח התמלוגים של האמנים המבצעים אלא רק של אמנים יוצרים (ובהם: מלחינים, משוררים, מעבדים ומפיקי מוזיקה), על חשבון אמנים יוצרים מחו"ל.
כתוצאה מכך, חברו טלעד (הנמצאת בבעלות חברת NMC United המחזיקה בזכויות רבות של הפקה מוזיקלית) ואקו"ם (המחזיקה בזכויות המלחינים, המשוררים והמעבדים) כדי להקים ערוץ טלוויזיה שישדר תכנים ישראליים בחינם 24/7 בחבילות הטלוויזיה הרב ערוצית בישראל לצורך הגדלת נתח התמלוגים של אקו"ם וטלעד על חשבון יוצרים ומפיקים אחרים.
ב-19 בנובמבר 2020 הועבר הערוץ בשידורי yes לאפיק 96, עקב עליית ערוץ "האח הגדול LIVE".
ב-7 באוגוסט 2023 הערוץ עבר לאפיק 200 עקב עליית ערוץ "ילדותי" בשידורי yes.
ראו גם

ערוץ 24
MTV ישראל
הערות שוליים

↑  מאיה נחום שחל, מתחרה לערוץ 24? ערוץ מוזיקה ישראלית חדש יעלה לאוויר ב-3 באוגוסט, באתר כלכליסט, 29 ביולי 2020
↑  ניר קומם, מוזיקה IL: ערוץ מוסיקה חדש יוצא לדרך, באתר אייס, 3 באוגוסט 2020
↑  פוסט בפייסבוק, אקו"ם
אקולוקו

| --- | --- |


דף הבית באתר בעברית (3 בדצמבר 2016)
 סוג:  משחק מרובה משתתפים, עולם וירטואלי לילדים
 סלוגן:  "עושים עולם טוב יותר"
 תקופת הפעילות:  2008 – 15 בינואר 2017 (כ־9 שנים)
 מייסדים:  גיא ספירא, גל דרום
 הרשמה:  חינם וללא תשלום
אקולוקו (באנגלית: Ekoloko) היה משחק וירטואלי לגילאי 7–14 אשר סיפק פלטפורמה למשחק מרובה משתתפים ונוהל על ידי חברת וירטואל טוינס בע"מ. לאקולוקו היו כמה גרסאות - בריטית, צרפתית ואמריקאית. עם השנים, הקהילות הבריטיות והצרפתיות הפסיקו לפעול וב-2012 נסגרו שתי גרסות אלו. הגרסה האמריקאית ננטשה בשנת 2013 ונסגרה גם היא. הגרסה הישראלית הוקמה בשנת 2008 ונסגרה ב-15 בינואר 2017.
עלילה

כוכב בשם הֶטְרָה, בו דמויות העולם הווירטואלי (תושבי הקבע של המשחק הזה) חיו פעם, זוהם על ידי משפחתו של סמוג. עקב הזיהום, תושבי הטרה החליטו לבנות חללית בשם האַרָרָט במטרה למצוא כוכב חדש המאפשר קיום חיים חדש. לאחר שיגור האררט, בבילון סמוג שלח את בנו גוליית סמוג וחבורתו לעקוב בחשאי אחר חללית האררט על ידי חללית בשם האקספלויט.
הדרגות במשחק

אקואים היה שמם של כל המשתמשים באתר, בהם אלה שאינם חברים בשום צוות.
סיירים ירוקים היו אקואים מתקדמים יותר שעברו הכשרה מסוימת ועמדו בקריטריונים שונים והתקבלו למסלול טרום הסיירת. ניתן היה לזהות את הסיירים הירוקים באמצעות ההילה הירוקה שמעליהם. על מנת להתקבל לקבוצת הסיירת הירוקה, היה צורך להיות חלוצים ברמה 8 בדור 3 לפחות ולהתחיל את שרשרת המשימות של הסיירת הירוקה שאצל הית'קליף. בסיום שרשרת המשימות האלו, קיבלו האקואים הרגילים את ההילה הירוקה והפכו רשמית לסיירים ירוקים.
סיירים מוסמכים (סיירי 1) הייתה הדרגה הנמוכה ביותר במסלול הסיירת הרשמי, משתמשים מתקדמים שעברו מפגש הכשרה וקיבלו גישה לפורום הסיירים המיוחד, תפקידם היה לסייר בין השרתים, לאכוף את חוקי האתר ולסייע למשתמשים החדשים. ניתן לזהות אותם באמצעות ההילה הצהובה-לבנה שמעליהם. על מנת להתקבל לקבוצת הסיירת המוסמכת, היה צורך להיות חלוצים ברמה 12 בדור 6 לפחות ולהגיש מועמדות בתפריט סימן השאלה. אחת לתקופה נבחרו משתמשים מצטיינים מתוך קבוצת הסיירים הירוקים וקודמו לקבוצת הסיירים המוסמכים.
סיירים בכירים (סיירי 2) הייתה הדרגה הבכירה ביותר של הסיירת. מיונים לסיירת זו נערכו אחת לכמה חודשים מבין סיירי ה־1 שעמדו בתנאים מסוימים, כמו ותק וחלוץ. הסיירים הבכירים עברו מפגש הכשרה וקיבלו גישה לפורום הסיירים המיוחד. ניתן היה לזהות אותם באמצעות ההילה הכתומה שמעליהם ובועת הצ'אט האדומה שלהם. הם יכלו לשלוח הודעות מסך כתומות במקום שבו הם נמצאו ולנטרל משתמשים ל־30 דקות בגין מעבר על חוקי העולם. סיירי 1.5 היה הכינוי לסיירים בכירים ללא חלוץ, שכן הם נשארו בקבוצת הסיירים הבכירים אך עם הרשאות של סיירים מוסמכים.
מיני מנהלים (סיירי 2) דרגה שבמסגרתה קיבלו מספר סיירים בכל תקופה אפשרות למשחק מיני מנהלים, נתינת קוקואים, מנהיגות והודעות לכל השרת. בכל שבוע עד שבועיים התקיימה הגרלה ונבחרו 10 סיירי 2 למיני מנהלים. אפשר היה לזהות אותם על ידי הכוכב הכתום שמופיע מתחת לשמם.
מנהלים היו חברי צוות ההנהלה של האתר (אנשים בוגרים, מעל גיל 18). הם לקחו חלק בצד הקהילתי ומאחורי הקלעים. ניתן היה לזהותם באמצעות בועת הצ'אט הכתומה-שחורה שלהם והכוכב הצהוב מתחת לדמותם.
פורום הסיירים

פורום הסיירים היה פורום ששימש כפורום של הסיירים באקולוקו בלבד. בפורום היה ניתן לדבר עם מנהלי האתר, לפתוח נושאים, להתעדכן בדברים חדשים שקורים באתר, להשתתף בהפעלות ועוד. לסיירים הבכירים שהיו בפורום, הייתה אפשרות לקבל בפורום תפקיד:
אחראי פורום- קבוצת אחראי הפורום הייתה קבוצה מובחרת של סיירים בעלי ותק וניסיון עשיר בפורום הסיירים. אחת לתקופה התקיימו בחירות לקבוצה. הסיירים המצטיינים והבולטים בפורום נבחרו לתפקיד, עברו הכשרה ולקחו חלק בניהול הפורום - טיפלו בעבירות משמעת, אכפו את החוקים והיו אחראים על ההווי בפורום.
מנהלים גלובאליים- בה היו חברים אחראי פורום בעלי ותק וניסיון בתפקידם כאחראי פורום - אשר קודמו להיות מנהלי הפורום - ואחראים בלעדיים הן על צד האכיפה והמשמעת והן על צד ההווי בפורום. למנהלים גלובאליים סמכויות רבות יותר ואחריות מקיפה לנעשה בפורום הסיירים.
בספטמבר 2016 הוסיפו לפורום צוותים חדשים: צוות תוכן, צוות גרפיקה וצוות הפעלות. לצוותים היו יכולים להתקבל כל משתמשי הפורום.
פורום הסיירים נשאר כשנה אחרי סגירת האתר, ונסגר ב-22 בפברואר 2018 עקב חוסר פעילות.
מוצרים > ספרים

בין השנים 2015-2012, יצאו שני ספרים המבוססים על הרפתקאות חלוצי אקולוקו. את ספרי החלוצים האלו כתב ליאור מאירי והספרים נמכרו בצומת ספרים, בסטימצקי ודרך האתר.
בכל הספרים מסופר על דמות מרכזית בשם סקייט, חלוץ שעובר הרפתקאות ופוגש דמויות רבות בדרכו.
חלוצי אקולוקו וצופן ההתפלה
חלוצי אקולוקו ואתגר הסנדקים (נקרא גם: חלוצי אקולוקו ומשחקי הקיץ)
בשנת 2016, כמה חודשים לפני סגירת המשחק, הודיעו בעדכון הסיירת שבפורום הסיירים שאמור לצאת ספר שלישי בשם "חלוצי אקולוקו והמסע להצלת הטיגריס הלבן". הספר לא יצא לאור (כנראה מכיוון שחשבו שלא יהיה לו ביקוש) והוא פורסם בחלקים בעדכון השבועי בבלוג של אקולוקו.
מוצרים > קלפים

כחלק מספרי החלוצים, היו גם אלבומי קלפים מיוחדים. האקואים (משתמשי האתר) רכשו חבילות קלפים בחנויות והפעילו את הקלפים בעולם הווירטואלי עד שהשלימו את כל הקלפים באלבום וזכו בפריטים ייחודיים.
את הקלפים האלו היה ניתן לרכוש דרך סניפי סטימצקי וצומת ספרים ובהם כתוב קוד שאותו מפעילים באתר. כשכתבו את הקוד, קיבלו קלפים וירטואליים שאותם אפשר היה לשבץ באחד האלבומים, לזכות בפרסים ולהשלים משימות.
לאקולוקו יצאו לאור שלושה אלבומי קלפים:
חלוצי אקולוקו וצופן ההתפלה
חלוצי אקולוקו ההתחלה
אלבום השיקויים של מאסאימרה
חלוץ

זכויות והטבות רבות ומגוונות באתר היו שמורות למשתמשים היו חלוצים בלבד. החלוצים היו אקואים (משתמשים) שרכשו חלוץ זמני ברשתות סטימצקי וצומת ספרים או דרך האתר. היו חבילות חלוץ תקופתיות שביניהן חלוץ תלת-חודשי, חלוץ חצי-שנתי וחלוץ שנתי.
ניסיונות החזרה

בשנת 2021 נעשה ניסיון לשחזור המשחק. בסופו של דבר המשחק נסגר שוב עקב בעיה עם זכויות יוצרים, ומאחר והמשחק נפתח ללא אישורים מבעלי המותג המקוריים. המשחק המשוחזר פעל בפלטפורמת ה-flash כמו המשחק המקורי רק שבשונה מהמשחק המקורי השחזור פעל גם באינטרנט וגם בתוכנה.
בלט השלפוחית

| --- | --- |

שלפוחית השתן בולטת דרך פתח הפות אצל אישה בת 73
 תחום:  urogynecology 
 קישורים ומאגרי מידע
 DiseasesDB:  3391
 MeSH:  D052858
 סיווגים
 ICD-10:  N81.1
 
בלט השלפוחית (באנגלית: cystocele. נקרא גם: צניחת שלפוחית השתן או ציסטוצלה) הוא מצב רפואי אצל נשים שבו שלפוחית השתן צונחת דרך רצפת האגן אל הנרתיק. המצב נגרם כתוצאה מהיחלשות של שרירי ורצועות רצפת האגן. הגורמים העיקריים לבלט השלפוחית קשורים ללידות, אך קיימים גורמים נוספים שעשויים לגרום לכך.
רמת החומרה של הצניחה משתנה, והיא יכולה להיות צניחה מעטה שתהיה אסימפטומטית, ועד לכדי בלט של ממש דרך הפות. כמו כן, ישנן דרכים שונות לטפל בבעיה והן תלויות בחומרת המצב ובגורמים נוספים.
תסמינים

התסמינים הנפוצים של בלט השלפוחית כוללים את הבאים:
תחושת כבדות באזור אגן הירכיים או הנרתיק
קושי במתן שתן
דחיפות ותכיפות במתן שתן
ריקון לא מלא של השלפוחית
דלקות חוזרות בדרכי השתן
כאבי גב תחתון וכאבים באזור אגן הירכיים
כאב בעת קיום מגע מיני
דימום
בריחת שתן
תסמינים > סיבוכים

סיבוכים של בלט השלפוחית עלולים לגרום לאצירת שתן, לדלקות חוזרות ונשנות בדרכי השתן ולבריחת שתן. במקרים של צניחה מתקדמת, רצפת האגן עלולה לצנוח עד כדי בליטה של שלפוחית השתן דרך פתח הפות. מצב זה מביא לבעיה תפקודית בפעילות יום יומית, לקושי בקיום יחסי מין, לכאבים, לקושי בהליכה ובישיבה ועוד.
גורמים

בלט השלפוחית מתרחש כאשר השרירים, החיתולית (פאציה), הגידים ורקמות החיבור שבין השלפוחית לבין הנרתיק נחלשים או מתנתקים.
בקרב 40% – 60% מהנשים שילדו, קיימת רמה מסוימת של צניחת רצפת האגן. לידות מרובות, לידות של תינוקות גדולים ולידות מכשירוניות הן גורמים עיקריים להיחלשות שרירי רצפת האגן. כמו כן, בלט השלפוחית עלול להיגרם גם על ידי החלשות רקמות, הנגרמת בעקבות הפעלת לחץ מרובה ומתמשך על שרירי הבטן והאגן, למשל כתוצאה ממשלח יד הקשור בסחיבת משאות כבדים. בנוסף לכך, גם גורמי גיל וגנטיקה עלולים להשפיע. מחלות או תסמונות הקשורות בפגיעה ברקמות חיבור כדוגמת תסמונת מרפן או תסמונות אהלרס-דנלוס, עלולות להביא לבלט השלפוחית.
גורמים > גורמי סיכון

גורמי סיכון העלולים להביא לבלט השלפוחית:
לידה – בדגש על לידות נרתיקיות, לידות מרובות ולידות של תינוקות גדולים
סחיבת משאות כבדים
עישון
היסטוריה משפחתית של בלט השלפוחית
פעילות גופנית לא נכונה
מחסור באסטרוגן
חבלה ברצפת האגן
מחלות רקמת חיבור
ספינה ביפידה
כריתת רחם
טיפולים סרטניים באזור אגן הירכיים
גיל
לחץ תוך בטני מתמשך
מחלות חסימתיות של הריאה
עצירות
השמנת יתר
אבחון

ההערכה הראשונית לאבחון בלט השלפוחית תכלול בדיקה גינקולוגית על מנת לאבחן דליפה של שתן. בבדיקה זו המטופלת תתבקש להשתעל בחוזקה על מנת לבדוק האם קיימת דליפה כזאת. כמו כן, קיר הנרתיק הקדמי נמדד על מנת להעריך האם ישנה קריסה. אם המטופלת מתקשה לרוקן את שלפוחית השתן, ניתן למדוד את כמות השתן שנותרה בשלפוחית לאחר מתן השתן באמצעות שימוש בבדיקת אולטרה סאונד. בדיקה נוספת נעשית באמצעות צילום רנטגן של השלפוחית במהלך מתן שתן. הצילומים חושפים את צורת השלפוחית, ומאפשרים לרופא לראות כל בעיה שעלולה לחסום את הזרימה הרגילה של השתן. בנוסף, בדיקת שתן יכולה להעריך האם ישנה דלקת אשר עשויה להיות קשורה לבעיה. לעיתים יכול להתעורר צורך לבדיקות נוספות אשר ישללו בעיות בחלקים אחרים של מערכת השתן. האבחנה המבדלת תשתפר בעזרת זיהוי דלקות אפשריות בבלוטת הברטולין או בבלוטת הסקין.
אבחון > חומרה

ישנם כמה מדדים לדירוג החומרה של בלט השלפוחית.
קיימת שיטה למדידת צניחת איברי האגן של נשים (POP-Q), המאפשרת לכמת את הצניחה של שלפוחית השתן. שיטה זו מספקת תיאור מספק של תמיכת הקירות הקדמיים והאחוריים של הנרתיק. בשיטה זו משתמשים במדידות אובייקטיביות ומדויקות ביחס לקרום הבתולים. טווח המדרג נע מ-0 (אין קריסה כלל) ועד ל-4 (קריסה אל מעבר קרום הבתולים). משתמשים בשיטה זו גם כדי לקבוע צניחה של מבנים אחרים לתוך הנרתיק.
שיטה נוספת המשמשת לסיווג חומרת הקריסה היא שיטת בדן-ווקר. בשיטה זו ניתנים דירוגים לרמת החומרה של הצניחה מ-1 ועד 3. דרגה 1 מתארת מצב בו השלפוחית צונחת מעט לכיוון הנרתיק, דרגה 2 מתארת את הגעת השלפוחית לתוך הנרתיק, ואילו דרגה 3 מתארת מצב שבו השלפוחית כבר עוברת את פתח הפות.
אבחון > סיווג

ניתן לסווג את בלט השלפוחית לפי כיוונה ומיקומה, כעליונה, אמצעית או צדדית.
צניחה עליונה: ממוקמת בשליש העליון של הנרתיק. המבנים הקשורים לקריסה זו הם הרקמות והרצועות של פנים אגן הירכיים, הרצועות הראשיות של הרחם והרצועות המחברות את הרחם עם סקרום. הסיבה לצניחה מסוג זה היא ככל הנראה בעקבות פגם ברצועה הקרדינלית (cardinal ligament).
צניחה אמצעית: ממוקמת במרכז הנרתיק וקשורה לפגם ברצועות המחברת בין הרחם לבין הסקרום וברקמה המחברת בן הרחם לבין עצם החיק. הרקמה המחברת יכולה להיות דקה מאוד או קרועה ובכך לגרום לצניחה של שלפוחית השתן. במקרה זה ניתן להבחין בהיווצרות של נקודה זוהרת על רקמת האפיתל של הנרתיק. פגם כזה יכול להיות מאובחן על ידי בדיקת MRI.
צניחה צדדית: סוג זה של צניחה קורה כאשר נוצר פגם בשרירים באזור עצם החק ועצם העצה והרצועות שלהם. הרצועות יוצרות מבנה דמוי ערסל המספק תמיכה לצידי הנרתיק. במקרה של פגם זה, שלפוחית השתן לא תקבל תמיכה מספקת, ותיגרם צניחה של השלפוחית. צניחה זו מתקשרת לחוסר איזון אנטומי בין קיר הנרתיק הקדמי ובין רקמות שונות ורצועות באזור אגן הירכיים.
מניעה

מצב של בלט השלפוחית עשוי להיות ללא תסמינים כלל, או בעל תסמינים קלים שאינם משפיעים באופן משמעותי על אורח החיים של האישה. במקרים כאלו, נעשים מאמצים בעיקר על מנת למנוע החמרה נוספת, והם כוללים:
הפסקת עישון
הרזיה
חיזוק רצפת האגן
טיפול בשיעול כרוני
שמירה על הרגלי מעיים בריאים
אכילת מזונות עשירים בסיבים
הימנעות מעצירות וממאמץ עודף
טיפול

אפשרויות הטיפול בבלט הכיס נעות בין חוסר טיפול עבור צניחה מעטה, ועד לניתוח עבור מקרים מתקדמים יותר. במקרה בו בלט השלפוחית אינו מפריע לאישה, המטפל עשוי להמליץ על דרכים למניעת החמרה, כגון הימנעות מהרמת משאות כבדים או ממאמץ בטני. אם הסימפטומים מטרידים במידה בינונית, הרופא עשוי להמליץ על תומכן נרתיקי (פסרי), התקן הנמצא בנרתיק ונועד להחזיק את שלפוחית השתן במקום ולמנוע את המשך צניחתה. הטיפול יכול להיות מורכב משילוב פעולה כירורגית ופעולה שאינה כירורגית. התאמת הטיפול המתאים, תלויה בגורמים נוספים, כמו: גיל, כוונות עתידיות ללידת ילדים, חומרת המקרה, הרצון להמשיך בקיום יחסי מין ובמחלות אחרות שהאישה יכולה לסבול מהן.
טיפול > טיפול ללא ניתוח

בלט השלפוחית מטופל לעיתים קרובות על ידי אמצעים שאינם כירורגיים:
תומכן נרתיקי (פסרי) - זהו התקן נשלף המוכנס לתוך הנרתיק ונועד לתמוך בקיר הנרתיק הקדמי. התקנים אלו מגיעים בצורות שונות ובגדלים שונים, בהתאמה לאישה. עשויים להיווצר סיבוכים בעקבות שימוש בהתקן זה.
חיזוק שרירי רצפת האגן – תרגילים שנועדו לחזק את רצפת האגן, במטרה לחזק את התמיכה בנרתיק, עשויים להועיל בהפסקת צניחת השלפוחית. פיזיותרפיה מיוחדת יכולה להתבצע על מנת לחזק את שרירי רצפת האגן.
שינויים תזונתיים – אכילה של מזונות עשירים בסיבים אשר עשויים לסייע בשיפור תנועות המעי.
טיפול באסטרוגן – מעקב ושינוי רמות האסטרוגן אצל האישה מסייע במניעת ניוון שרירי האגן.
טיפול > טיפול באמצעות ניתוח

הניתוח לתיקון קיר הנרתיק הקדמי עשוי להיות משולב עם פרוצדורות נוספות אשר יסייעו בתיקון בעיות אחרות של תמיכת איברי האגן. לעיתים קרובות טיפול בבלט השלפוחית מלווה בכריתת הרחם. בנוסף, במקרים רבים מפני ששיעור הכשל בתיקון בלט השלפוחית נשאר גבוה, ייתכן ויהיה צורך בניתוח נוסף. לנשים שעברו ניתוח לתיקון בלט השלפוחית יש סיכוי של כ-17% לכך שיאצלו לעבור פרוצדורה נוספת בתוך עשר השנים העוקבות לפרוצדורה הראשונה.
סוג הטיפול הכירורגי תלוי במקור להיווצרות המצב הרפואי ומיקומו, כלומר האם הוא מתרחש בחלק העליון, האמצעי, או בחלק התחתון של קיר הנרתיק הקדמי. סוג הניתוח תלוי גם, בין היתר, בסוג הנזק הקיים בין המבנים התומכים לבין דופן הנרתיק. אחת הפרוצדורות הכירורגיות הנפוצות ביותר היא ניתוח לתיקון קירות הנרתיק (colporrhaphy) (אנ'). הליך כירורגי זה מורכב מביצוע קיפול אורכי של רקמת הנרתיק, תפירה שלו למקום ויצירת נקודת התנגדות חזקה יותר לקיר שלפוחית השתן הפולשני. רשת כירורגית (אנ') משמשת לעיתים כדי לחזק את קיר הנרתיק הקדמי. שיעור הכישלון של הליך כירורגי זה עומד על כ-10-50%.במקרים מסוימים מנתח יכול לבחור להשתמש ברשת כירורגית כדי לחזק את התיקון.
במהלך הניתוח, התיקון של קיר הנרתיק מורכב מקיפול ולאחר מכן תפירת הרקמה הקיימת בין הנרתיק לשלפוחית השתן במטרה לחזק אותו. פרוצדורה זו מהדקת את שכבות הרקמה במטרה לעודד את חזרתם של איברי האגן למקומם הטבעי. הניתוח גם מספק תמיכה רבה יותר בשלפוחית השתן. ההרדמה בניתוח זה תשתנה בהתאם לצרכים של האישה. ההחלמה עשויה להימשך בין ארבעה לשישה שבועות. כמו כן, קיימים טיפולים כירורגים אחרים לטיפול בבלט השלפוחית.
סקרוקולפופקסי (Sacrocolpopexy) הוא הליך המייצב את קמרון הנרתיק (החלק העליון של הנרתיק) והוא נבחר לעיתים קרובות להוות כטיפול בבלט הכיס, במיוחד אם ניתוחים קודמים לא צלחו. במהלך פרוצדורה זו מחברים את הנרתיק לסקרום (עצם העצה). לניתוח זה שיעורי הצלחה של 90%. ישנו הליך טיפולי כירורגי נוסף הנקרא קולפוקלסיס (colpocleisis) (אנ') בו מתבצעת סגירת פתח הנרתיק, דבר המונע מנשים את היכולת לקיים יחסי מין. לכן, אופציה זו היא מיטבית לנשים אשר אינן מתכננות לקיים יחסי מין בעתיד.
שימוש באסטרוגן לפני התיקון הכירורגי יכול לעבות את הנרתיק ובכך גם לחזק את רקמת הנרתיק.
ישנם סיבוכים שעשויים להתפתח בעקבות הליכים כירורגיים. הסיבוכים האפשריים של טיפול בבלט השלפוחית הם:
תופעות לוואי או תגובות להרדמה
דימום
זיהום
כאב במהלך קיום יחסי מין
בריחת שתן
עצירות
פציעת שלפוחית השתן
פציעות בשופכה
דלקת בדרכי השתן
שחיקה בנרתיק בעקבות הרשת הכירורגית
לאחר הניתוח, ניתנת לאישה הוראה להגביל את פעילותה הגופנית ולדווח על כל חשש הנוצר בעקבות סימנים של זיהום כמו: עליית חום, הפרשות בעלות ריח רע, וכאב רציף. רופאים ממליצים על נקיטת פעולות למניעת התעטשות, שיעול ועצירות.
אם הניתוח נוחל כישלון, ניתוחים עוקבים יכולים להיות קשורים במישרין או בעקיפין לניתוח הראשוני. ניתוחים נוספים שניתן לבצע לאחר התיקון הראשוני יכולים להיות במטרה לטפל בסיבוכים של תזוזת הרשת הכירורגית, כאב, או דימום. ייתכן שיהיה צורך בניתוחים נוספים לטיפול בבריחת שתן.
אפידמיולוגיה

מחקר גדול בנושא מצא שיעור של 29% היארעות במהלך חיים של אישה, ומחקרים אחרים מצביעים על שיעור הישנות קטן של כ-3% במהלך החיים.
בארצות הברית נערכים מעל ל-200,000 ניתוחים לתיקון קריסה של איברים באגן, ו-81% מתוכם נעשים על מנת לטפל בבלט השלפוחית. אם כן, תופעה זו היא השכיחה ביותר מבין יתר צניחות האיברים המתרחשות באגן. בלט השלפוחית הוא תופעה השכיחה עד פי שלושה מצניחת הנרתיק ועד פי שניים מצניחת הקיר האחורי של הנרתיק. השכיחות של התופעה היא כתשעה מקרים למאה שנות חיים של אישה, והשכיחות הגדולה ביותר של הופעת תסמינים מתרחשת בין הגילאים 70–79. בהתבסס על קצב גדילת האוכלוסייה, באופן סטטיסטי, מספר הנשים הסובלות מבלט השלפוחית יעלה בארצות הברית עד למינימום של 46% עד לשנת 2050.
היסטוריה

ישנם מספר תיעודים של בלט השלפוחית בתרבויות עתיקות. בשנת 1500 לפנה"ס המצרים כתבו על "נפילת הרחם", ובשנת 400 לפנה"ס ביוון, רופא תיעד את תצפיותיו ואת הטיפול שהעניק להן:
"אחרי שהמטופלת נקשרה למסגרת בצורת סולם, הפכו את המסגרת כך שהראש שלה היה מוטה לכיוון רצפת המסגרת. אז, המסגרת סובבה למעלה ולמטה במהירות, במשך פרק זמן של 3–5 דקות לערך. כאשר המטופלת הייתה במצב הפוך, ההנחה הייתה שאיברי המין שצנחו, יחזרו למצב הנורמלי בעקבות כוח המשיכה ותנועת הניעור".
להיפוקטרס הייתה תאוריה שונה לגבי הסיבות לצניחת שלפוחית השתן. הוא חשב שלידות, רגלים רטובות, "הפרזות מיניות", מאמץ ותשישות הם הגורמים לצניחת איברי האגן. פוליבוס, חתנו של היפוקרטס, כתב: "צניחת הרחם טופלה על ידי שימוש בשמנים מקומיים, ספוג טבעי הוכנס לתוך הנרתיק, או שהוכנס חצי רימון לנרתיק. בשנת 350 לספירה, רופא אחר בשם סוראנוס תיאר את הטיפול שלו וציין כי הרימון צריך להיות טבול בחומץ לפני ההחדרה לנרתיק. הוא ציין כי אפשר להגדיל את שיעור ההצלחה אם האישה תהיה במנוחה ותוריד את צריכת המזון והשתייה שלה. אם הטיפול עדין לא עובד, הוא ציין כי יש לקשור את רגלי האישה למשך שלושה ימים.
בשנת 1521, ברנרגיו דה קרפי ביצע את הטיפול הכירורגי הראשון לטיפול בצניחה. הוא קשר חבל סביב החלק שצנח למשך יומיים, עד שיוצר נמק. לאחר מכן הוא חתך את הרקמה המתה. לבסוף, הוא מרח דבש, אלוורה ויין על הגדם.
במאה ה-18, גניקולוג שווייצרי בשם פייר פרסם תיאור של בלט השלפוחית. הוא הצליח לתאר ולתעד בנוסף לבלט השלפוחית גם צניחה של הרחם. ב-1730 הלדר קישר את בלט השלפוחית ללידה. במהלך אותה התקופה נעשו מאמצים להסדיר את הטרמינולוגיה שבה משתמשים עד היום. במאה ה-19 עקב ההתקדמות בעולם הכירורגיה בכל הנוגע להרדמה, לתפירה, ולהכרה בתאוריה של ג'וזף ליסטר בנושא הטיפול בחיידקים ובדלקות, השתפר מצבן של הנשים הסובלות מבלט השלפוחית. הטכניקות הכירורגיות הראשונות נוסו על גופות של נשים. ב-1823 גרדין טען שחיתוך וכריתה של השלפוחית יכולים לספק טיפול לבעיה, וב-1834 מאנדה טען שניתן לבצע חיתוך ותיקון של שולי הרקמה כדרך טיפול כירורגית. ב-1859 הוגיור טען שכריתת צוואר הרחם יכול לפתור את הבעיה לטווח הארוך.
ב-1866 הוצעה שיטה לתיקון בלט השלפוחית אשר דומה לשיטה הנהוגה כיום. סים פיתח הליך אשר לא חייב חיתוך מלא של קיר הנרתיק. בשנת 1888 הוצעה שיטה חדשה לטיפול אשר שילבה תיקון קדמי של קיר הנרתיק יחד עם קטיעה של צוואר הרחם. בשנת 1909 ציין וויט את שיעור ההישנות הגבוה של תיקוני השלפוחית, בתקופה זו נטען כי חיבור מחדש של הנרתיק למבני תמיכה שבאזור היה מוצלח יותר ומנע הישנות של התיקונים. הצעה דומה עלתה ב-1976 אבל מחקרים נוספים טענו ששיעור ההישנות היה זהה.
בשנת 1888 נעשה ניסון לבצע את התיקון באמצעות כניסה דרך הבטן וביצוע חיבור מחדש של הנרתיק. אולם, היו שלא הסכימו עם גישה זו והציעו לבצע את הכניסה לתיקון קיר הנרתיק דרך תעלת המפשעה (אנ'). עד שנת 1961 לא נרשמה התקדמות משמעותית, עד אשר התחילו להשתמש בחיבור קיר הנרתיק הקדמי לרצועה באזור האגן, אבל לרוע המזל צניחת קיר הנרתיק האחורי המשיכה להתרחש גם אצל מטופלות שעברו תיקון מוצלח של הקיר הקדמי.
בשנת 1955 התחיל השימוש ברשת לתמיכה באיברי האגן, ובשנת 1970 החלו להשתמש ברקמות מחזירים על מנת לחזק את קיר הנרתיק הקדמי באמצעות ניתוח. משנת 1976, עקב התפתחות נוספת בתחום התפירה הכירורגית, התחילו להשתמש בניתוח להסרת הנרתיק כדי לטפל בבלט השלפוחית. בשנת 1991, החלו לעלות ספקות לגבי הנחות מסוימות בקשר למבנה האנטומי של האגן ולגבי קיומם של כמה מבנים אנטומיים באזור זה. לאחרונה, ישנו שימוש בתאי גזע וברובטים המסייעים בניתוחים לפרוסקופיים לטיפול בבלט השלפוחית.
ראו גם

אי תפקוד רצפת האגן
צניחת הרחם
שלפוחית השתן
אגן
אנטרוצלה